Proiect

Parlamentul Republicii Moldova

HOTĂRÎRE

pentru modificarea şi completarea Hotărîrii Parlamentului nr. 17-XVI din 
8 aprilie 2005 privind domeniile de activitate ale comisiilor permanente ale Parlamentului


Parlamentul adoptă prezenta hotărîre.


Articol unic. –Hotărîrea Parlamentului nr. 17-XVI din 8 aprilie 2005 privind domeniile de activitate ale comisiilor permanente ale Parlamentului (Monitorul Oficial al Republicii Moldova, 2005, nr. 56-61/212), se modifică şi se completează după cum urmează:

La articolul 1, alin. (6) cuvîntul „turismul” se excude.
La alin. (7) al articolul 1 după cuvîntul „publicitate” de introdus cuvîntul „turismul”.

PREŞEDINTELE PARLAMENTULUI

NOTA INFORMATIVĂ

Încă la şedinţa Biroului permanent al Parlamentului Republicii Moldova din 28 iulie 2005 s-a decis transferarea domeniului turismului de la Comisia pentru administraţia publică, ecologie şi dezvoltarea teritoriului la Comisia pentru cultură, ştiinţă, învăţămînt, tineret, sport şi mijloace de informare în masă. Însă, pînă în prezent, această decizie nu a fost legalizată.

Totodată, la 15 decembrie 2006 de către Parlament a fost adoptată Legea cu privire la organizarea şi desfăşurarea activităţii turistice în Republica Moldova. De examinare şi îmbunătăţire a Legii în cauză a fost responsabilă Comisia pentru cultură, ştiinţă, învăţămînt, tineret, sport şi mijloace de informare în masă. Pe parcursul activităţii sale, Comisia s-a preocupat şi de alte probleme ce ţin de domeniul turismului.
Reieşind din cele expuse, se propune excluderea domeniului  de activitate „turismul” de la Comisia pentru administraţia publică, ecologie şi dezvoltarea teritoriului şi completarea cu acesta a listei de domenii de activitate ale Comisiei pentru cultură, ştiinţă, învăţămînt, tineret, sport şi mijloace de informare în masă. 

